گردوارہ سنگھ سبھا صاحب، ویانا

گردوارہ سنگھ سبھا آسٹریا دے راجگڑھ ویانا وچ واقع اک سکھ گردوارہ اے ۔ ایہ گردوارہ 2009 نوں کھلیا ۔
اساری
اس گورو-گھر دی تعمیر مقامی سکھ آبادی دے سرگرم تعاون کارن ممکن ہوئی ہے۔ اس دی اساری 2007 وچ شروع ہو کے 2009 وچ مکمل ہوئی۔ اس 'تے قریب 15،50،000 یورو خرچ ہوئے ہن تے ایہہ 666 مربع میٹر وچ بنیا ہویا ہے۔ اس وچوں 5 لکھ یورو بینک توں قرضہ لیا گیا ہے تے باقی مقامی سکھاں نے دسوندھ کڈھیا ہے۔ اس دی عمارت دو منزلا ہے۔ لنگر ہال ہیٹھلی منزل اتے دربار صاحب پہلی منزل 'تے ہے۔

خدمتاں
گورو-گھر لوکاں دے درشن دیدارے لئی روزانہ سویر 5 وجے توں رات 8 وجے تکّ کھلھا رہندا ہے۔ دو گرنتھی سنگھ پکے طور 'تے تعینات کیتے ہوئے ہن۔ اوہناں دی رہائش لئی الگّ کواٹر بنے ہوئے ہن۔ عامَ دناں وچ 100-200 اتے سنچروار-ایتوار نوں 1500-2000 سنگت دا اکٹھ ہو جاندا ہے۔ پرشادیاں دا لنگر صرف سنچروار-ایتوار نوں. پر چاہ دا لنگر روز چلدا ہے۔ مقامی سکھ آبادی بچیاں دے ویاہ موقعےآں دوران لاواں پھیرے اس گورو-گھر وچ ہی کردے ہن۔ لنگر سچجے ڈھنگ نال چلاؤن لئی دو سیوادار پکے طور 'تے رکھے ہوئے ہن، جو سنگتاں دی مدد نال لنگر تیار کردے ہن۔ بچیاں نوں پنجابی-گورمکھی دی سکھیا دین لئی جولائی-اگست وچ گرمیاں دیاں چھٹیاں دوران کلاساں لائیاں جاندیاں ہن۔ پر دستار سجاؤنا، طبلہ-ہرمونیئم، کتھا-کیرتن کرنا وغیرہ سکھاؤن لئی گرنتھی سنگھ سارا سال موجود رہندے ہن۔ گورو-گھر دی 16 میمبری کمیٹی ہے، جس دے پردھان نرندر سنگھ ہن۔ ساری کمیٹی سربسمتی نال چنی جاندی ہے۔ 
پتہ
گورو-گھر دا پتہ اس طرح ہے-
رکرگاس 12 وین، ویانا، آسٹریا
ہور ویکھو
آسٹریا دے گردوارے

حوالے

گٹھ:یورپ دے گردوارے
گٹھ:آسٹریا دے گردوارے
گٹھ:گردوارے
گٹھ:عبادت گاہاں